ડિસેમ્બર ૧૮
૧૮ ડિસેમ્બર નો દિવસ ગ્રેગોરીયન પંચાંગ મુજબ વર્ષનો ૩૫૨મો (લિપ વર્ષ દરમ્યાન ૩૫૩મો) દિવસ છે. આ દિવસ પછી વર્ષ પુરું થવામાં ૧૩ દિવસ બાકી રહે છે.

મહત્વની ઘટનાઓ 
 ૧૭૮૭ – ન્યૂ જર્સી યુ.એસ. બંધારણને બહાલી આપનાર ત્રીજું રાજ્ય બન્યું.
 ૧૮૩૩ – રશિયન સામ્રાજ્યનું રાષ્ટ્રગીત "ગોડ સેવ ધ ઝાર!", સૌ પ્રથમ રજૂ કરવામાં આવ્યું.
 ૧૮૬૫ – અમેરિકાના વિદેશ મંત્રી વિલિયમ સેવર્ડે બંધારણના તેરમા સુધારાને અપનાવવાની ઘોષણા કરી સમગ્ર અમેરિકામાં ગુલામી પર પ્રતિબંધ મૂક્યો.
 ૧૮૭૮ – અલ-થાની પરિવાર કતાર રાજ્યના શાસકો બન્યા.
 ૧૯૫૮ – વિશ્વના પ્રથમ સંદેશાવ્યવહાર ઉપગ્રહ પ્રોજેક્ટ સ્કોરનું પ્રક્ષેપણ કરવામાં આવ્યું.
 ૧૯૬૬ – શનિનો ચંદ્ર (ઉપગ્રહ) એપિમેથિયસ ખગોળશાસ્ત્રી રિચાર્ડ વોકર દ્વારા શોધી કાઢવામાં આવ્યો.
 ૧૯૭૨ – વિયેતનામ યુદ્ધ: રાષ્ટ્રપતિ રિચાર્ડ નિક્સને જાહેરાત કરી કે ૧૩મીએ ઉત્તર વિયેતનામ સાથે શાંતિ મંત્રણા પડી ભાંગ્યા બાદ અમેરિકા ઉત્તર વિયેતનામ સાથે ક્રિસમસ બોમ્બ ધડાકાની શ્રેણી ‘ઓપરેશન ટાઇબ્રેકર-૨’માં જોડાશે.
 ૨૦૦૬ – સંયુક્ત આરબ અમીરાત તેની પ્રથમ ચૂંટણી યોજી.
 ૨૦૧૯ – સંયુક્ત રાજ્ય અમેરિકાની પ્રતિનિધિ સભાએ ડોનાલ્ડ ટ્રમ્પ પર પ્રથમ વખત મહાભિયોગ ચલાવ્યો.

જન્મ 
 ૧૮૭૮ – જોસેફ સ્ટાલિન, સોવિયેત યુનિયનના નેતા (અ. ૧૯૫૩)
 ૧૮૮૭ – ભિખારી ઠાકુર, ભારતીય અભિનેતા, ગાયક અને નાટ્યકાર (અ. ૧૯૭૧)
 ૧૯૨૮ – મિર્ઝા તાહિર અહમદ, ભારતીય-અંગ્રેજી ખલીફા અને લેખક (અ. ૨૦૦૩)
 ૧૯૭૧ – બરખા દત્ત, ભારતીય પત્રકાર
 ૧૯૮૬ – ઉસ્માન ખ્વાજા, પાકિસ્તાની-ઓસ્ટ્રેલિયન ક્રિકેટર
 ૧૯૮૬ – અજય યાદવ, ભારતીય ક્રિકેટ ખેલાડી
 ૧૯૮૬ – રિચા ચઢ્ઢા, ભારતીય અભિનેત્રી

અવસાન 
 ૧૬૪૫ – નૂર જહાં, મુઘલ સામ્રાજ્ઞી (જ. ૧૫૭૭)
 ૧૯૮૮ – અનંતરાય મણિશંકર રાવળ, ગુજરાતી સાહિત્યકાર (જ. ૧૯૧૨)

તહેવારો અને ઉજવણીઓ 
 અરેબિક ભાષા દિવસ
 આંતરરાષ્ટ્રીય પ્રવાસી દિવસ

બાહ્ય કડીઓ 
 બી.બી.સી.(BBC): આજનો દિવસ 

ડિસેમ્બર